ΓΡΑΠΤΗ ΕΡΩΤΗΣΗ E-0331/03

υποβολή: Joan Vallv (ELDR) προς την Επιτροπή

(10 Φεβρουαρίου 2003)

Θέμα: Ευρωπαϊκός Οργανισμός Νήσων

Στην γραπτή ερώτηση Ε-2303/01(1) της 31ης Ιουλίου 2001, τέθηκανπόψη της Επιτροπής τα προβλήματα που απασχολούν τις επιχειρήσεις των νησιωτικών περιοχών οι οποίες δεν είναι εξόχως απομακρυσμένες. Ούσες στο περιθώριο της ηπείρου,ποφέρουν από την σοβαρή απώλεια ανταγωνιστικότητας εφόσον είναιποχρεωμένες να αναλάβουν το κόστος μεταφοράς, πολύ πιοψηλό από εκείνο οποιασδήποτε άλλης περιφέρειας της Ευρώπης, και δεν μπορούν να έχουν πρόσβαση σε σιδηροδρομικά δίκτυα, αυτοκινητοδρόμους ούτε στις λοιπές επίγειες μεταφορές γεγονός που συνεπάγεται ένα πραγματικό μειονέκτημα σε μια ζώνη ελευθέρου εμπορίου όπως είναι η κοινή αγορά της ΕΕ.

Οι Ευρωπαϊκοί Οργανισμοί, μεταξύ άλλων δραστηριοτήτων, διευκολύνουν τις δράσεις της ευρωπαϊκής εσωτερικής αγοράς, εκτελώντας καθήκοντα ρύθμισης, παρέχονταςπηρεσίες σε βιομηχανικούς τομείς, κ.λ.π. Η δημιουργία Ευρωπαϊκού Οργανισμού Νήσων αποτελεί απαραίτητο και κατάλληλο όργανο για να καλυφθεί το κενό της πρόσβασης στην ζώνη ελευθέρου εμπορίου από το οποίοποφέρουν οι νησιωτικές περιοχές που δεν είναι εξόχως απομακρυσμένες. Επιπλέον, ένας Ευρωπαϊκός Οργανισμός Νήσων θα μπορούσε επίσης να ανταποκριθεί στις τεχνικές ανάγκες ενός τόσο συγκεκριμένου πλαισίου όπως είναι ο νησιωτικός χαρακτήρας. Θα πρέπει ναπενθυμίσουμε ότι στις νησιωτικές ευρωπαϊκές περιοχές κατοικούν περισσότεροι από 14 εκατομμύρια Ευρωπαίοι.

Στις ερωτήσεις όσον αφορά τη γνώμη της Επιτροπής για το γεγονός ότι ορισμένες ευρωπαϊκές περιφέρειες αντιμετωπίζουν προβλήματα για την επί ίσοις όροις πρόσβαση σε μια βασική αρχή της ΕΕ όπως είναι η ελεύθερη αγορά και ο ελεύθερος ανταγωνισμός, και σχετικά με το αν η Επιτροπή ήταν σύμφωνη με τη δημιουργία Ευρωπαϊκού Οργανισμού Νήσων, εδόθη η απάντηση ότι η Επιτροπή είχε αναθέσει μελέτη για την κατάσταση των νήσων της ΕΕ. Στα πλαίσια της μελέτης αυτήςπήρχε η σκέψη να δημιουργηθεί βάση δεδομένων για τις νησιωτικές περιοχές και να γίνει αντικειμενική διάγνωση της κατάστασης που θα συμπεριλαμβάνει συγκριτική ανάλυση και αξιολόγηση των προβλημάτων τα οποία συνδέονται με τον νησιωτικό χαρακτήρα και τις ειδικές ανάγκες των νήσων. Ωστόσο, η μελέτη επιστημονικού χαρακτήρα, δεν θα αποφαινόταν για την σκοπιμότητα δημιουργίας Ευρωπαϊκού Οργανισμού Νήσων επειδή θα ήταν ένα πρόωρο ερώτημα. Η προβλεπόμενη διάρκεια της μελέτης ήταν ένας χρόνος.

Θα ήθελα να ενημερωθώ σχετικά με το εάν η Επιτροπή ολοκλήρωσε την εν λόγω μελέτη και, εάν ναι, έχει άραγε αποκαταστήσει ένα διάλογο για το θέμα αυτό· Προτίθεται τώρα η Επιτροπή ναποστηρίξει τη δημιουργία ενός Ευρωπαϊκού Οργανισμού Νήσων· Θα εξέταζε άραγε η Επιτροπή τη δυνατότητα να έχει έδρα τις Βαλεαρίδες Νήσους ο Οργανισμός αυτός·

(1) ΕΕ C 81 E της 4.4.2002, σελ. 148.

Απάντηση του κ. Barnier εξ ονόματος της Επιτροπής

(10 Μαρτίου 2003)

Όπως τονίζει το Αξιότιμο Μέλος του Κοινοβουλίου, η Επιτροπή ξεκίνησε μελέτη σχετικά με την κατάσταση των νησιών της Ένωσης.

Η Επιτροπή εξετάζει επί του παρόντος τις τελικές εκθέσεις της μελέτης τις οποίες ο ανάδοχος διαβίβασε στις 31 Ιανουαρίου 2003.

Στην μελέτη, που είχε επιστημονικό χαρακτήρα, δεν εξετάζεται η δημιουργία Ευρωπαϊκού Οργανισμού Νήσων.

Μετά την εξέταση των εκθέσεων, η Επιτροπή θα κοινοποιήσει τα αποτελέσματα της μελέτης. Η Επιτροπή επιθυμεί στη συνέχεια να ξεκινήσει συζήτηση για το θέμα αυτό. Η συζήτηση αυτή μπορεί επίσης να αφορά τα θέματα τα οποία έθεσε το Αξιότιμο Μέλος του Κοινοβουλίου.

Η Επιτροπή σημειώνει τις παρατηρήσεις του Αξιότιμου Μέλους του Κοινοβουλίου. Ωστόσο, δεν σχεδιάζει στο στάδιο αυτό τη δημιουργία Ευρωπαϊκού Οργανισμού Νήσων.